Exqrch/javanese-Komodo-pixelgpt huggingface dataset:
Panjenenganipun kaliyan Yuri Malenchenko (Ruslan) lan Peggy Whitson saking Amérikah Sarékat, sampun tindak dhateng antariksa ing tanggal 10 Oktober 2007 kanthi montor mabur Soyuz TMA-11 ingkang dipun"luncur"aken dhateng Stasiun Njawi Angkasa Internasional (ISS) wonten ing satunggalipun program kerja sesarengan antawisipun Malaysia kaliyan Ruslan lan badhé kondur dhateng bumi kaliyan montor mabur Fyodor Yurchikhin lan Oleg Kotov
Panjenenganipun miyos ing Kutha Kuala Lumpur, Sheikh Muszaphar lulus saking sekolah inggil ing MARA ing Muar, salajengipun sekolah malih ing Kolej Pengobatan Kasturba, Manipal
Panjenenganipun dados dhokter ortopedi ing Universitas Kebangsaan Malaysia, lan saderengipun punika ing Griya Sakit Seremban (1998), Griya Sakit Ageng Kuala Lumpur (1999), lan Griya Sakit Selayang (2000-2001)
Pangiriman astronot saking Malaysia dhateng antariksa kalebet satunggalipun pakét panyadean 18 montor mabur tempur Sukhoi kagunganipun Ruslan déning Malaysia ing taun 2003
Malaysia ngawontenaken pamilihan astronot saking 11.000 calon ingkang ndhaftar
Calon ingkang kapilih nglaksanakaken gladhèn ingkang pungkasan ing Kosmodrom Baikonur, Kazakhstan
Muszaphar lan tigang calon sanèsipun ingkang kapilih ing purwanipun taun 2006
Sasampunipun ndhèrèk gladhèn ing Star City, Ruslan, Sheikh Muszaphar kapilih minangka calon utami astronot ingkang kapisan saking Malaysia, lan Faiz Khaleed dipundadosaken calon cadhangan.
Kodhog iki tinemu Vietnam lan Cina
Habitat alame subtropis utawa alas dataran cendhèk tropis kang lembab, urip ing banyu tawar, lan laladan wewatu
Jeneng umum saka kodhok lumut kawiwitan saka kasunyatan yèn kulite duwé bintik-bintik ijo lan ireng kaya lelumutan kang urip ing watu, lan wujudé kang efektif kamuflase utawa panyamaran
Jeneng kodhok lumut iki kawiwitan saka anané kasunyatan yèn kulit saka kodhok duwé warna ijo lurik-lurik lan coklat kang kaya lumut urip ing dhuwur watu
Kodhok-kodhok mau duwé bantalan pliket kang gedhé padha sikile lan wetenge kang alus
Kaya kodhok-kodhok wit liyané, padha karo kodhok wadon jinis iki ngrembakane luwih gedhé tinimbang kodhok lanang
Nalika kodhok iki ngrembaka, gedhene awak bisa ngancik 7–8 cm
Kodhok lumut iki ya iku panganane gegremet kaya ta jangkrik, walang, coro, cacing, lan laler.
Aepycamelus Aepycamelus, iku sajinis camelid sing wis cures, sing sadurungé sinebut kanthi jeneng Alticamelus sing urip sakdawané jaman Miosen 20.6-4.9 Ma lan lan èksis nganti kira-kira 15.7 yuta taun kapungkur
Jeneng Aepycamelus iku asalé saka tembung basa Yunani αἰπύς sing tegesé "dhuwur" lan tembung "κάμελος" sing tegesé "onta"
Dadi Aepycamelus tegesé "onta sing awaké dhuwur", yèn didadèkaké basa Latin dadi tembung Alticamelus
Mlakune mung nganggo driji-driji sikilé
Béda karo spésies camelid sadurungé, Aepycamelus duwé bantalan empuk kaya déné apa sing diduwèni onta modhèren
Aepycamelus iku kalebu salah sijining kéwan sing manggoni padhang suket ing Amérika Lor (Colorado, lan liya-liyané)
Kéwan iki uga karan kéwan sing paling spesial
Ukuran endhasé sing rélatif luwih cilik tinimbang ukuran sakabèhan awaké, guluné sing dawa, amarga akibat saka saya dawané balung guluné, kaya déné apa sing kedadèn karo jerapah sikil-sikilé sing dawa mèmper kaya sikil panggung, kanthi sikut lan dhengkulé sing dadi siji ing tingkat sing padha
Pérangan pucuk endhasé bisa nyandhak kira-kira 3 meteran (9,8 kaki) saka ngisor lemah
Spésimèn cacah papat wis dipriksa kanggo mesthèkaké bobot awaké Aepycamelus déning M
Saben spésimèn-spésimèn mau boboté: Struktur awaké sing ora jamak nggawé akèh panemu ing antarané para èlmuwan ngenani mode urip lan pakulinan uripé
Jelas banget yèn aepycamelus iki manggon ing tlatah sing akèh suket garingé lan ing antarané tlatah sing akèh wit-witan dhuwuré
Aepycamelus dinuga pindhah-pindhah ing sajeroning golongan-golongan cilik, kaya déné jerapah saiki, aepycamelus uga golèk pangan ing wit-witan sing dhuwur
Para èlmuwan akèh sing mbedhèk yèn Aepycamelus iku ora duwé pesaing lan bisa slamet ing wektu sing suwé (urip sakdawané jaman Miosen lan diprakirakaké cures ing wiwitan jaman Pliosen, kaduga amarga owahing iklim)
Fosil Aepycamelus tinemu ing sakdawané tlatah Montana tekan Florida nganti tlatah California.
Sundarbans (Shundorbôn) The Sundarbans ya iku muara alas bako kang gedhé dhéwé ing donya
Saliyané iku, Sundarbans uga minangka sawijining Taman kang dadi panggonan pelestarian macan lan tuwuhan biosfer
Taman iki dumunung ing delta Sundarbans ing nagara pérangan Bangladesh Divisi Khulna
Wewengkon iki minangka wewengkon kang padhet amarga ditutupi déning alas mangrove, lan minangka salah siji cadangan kang gedhé dhéwé tumrap macan Benggala
Iki uga dadi omah tumrap pirang-pirang manuk, spésies reptil lan invèrtebrata, kalebu baya banyu uyah
Sekitar rong puluh jinis saka seket enem jinis mangrove kang tinemu ing donya, urip apik ing Sundarbans Vegetasi mangrove iki lumrahé diidentifikasekake ing alas campuran, alas bako, alas pasisir, alas udan teles lan alas suket alluvial
Déné kali ing Sundarbans ya iku panggonan panemone banyu asin lan banyu tawar
Mula wewengkon mau minangka wewengkon transisi antarané banyu tawar saka kali-kali kang asalé saka Kali Gangga lan banyu tawar saka Teluk Benggala
Vegetasi mangrove mbantu pambentuke daratan anayr lan vegetasi iku mainake peran wigati ing morfologi rawa
Kegiyatan tuwuhan mangrove iki bisa ngrembakake fitur mikromorfologi kanggo nyipta substrat bibit mangrove
Morfologi lan evolusi saka bukit eolian dikendalekake déning tuwuhan xerophytic lan halophytic.
Skid Row Skid Row ya iku grup musik metal saka Amérikah Sarékat
Skid Row ya iku grup band asal New Jersey, Amérikah Sarékat, kang duwé aliran "glam metal" iki kadhapur ing taun 1986 kanthi formasi wiwitan Matt Fallon, Dave Sabo, Steve Brotherton lan Rachel Bolan
Grup band iki minangka salah siji saka génerasi pungkasan grup hair metal kang tau sukses lan nyetak hits sadurungé digeser déning aliran grunge ing wiwitan taun 1990
Ing wiwitan mangsa pambentukan, wong-wong mau kerep nganakake konser ing klab-klab lokal ing sisih Wétan, Amérika
name="luveronation" /> Pungkasane, kanthi formasi anyar ya iku Sebastian Bach, Dave Sabo, Scotti Hill, Rachel Bolan lan Rob Affuso bisa nembus donya rekaman sawisé dibantu déning senior, kang asalé saka grup rock Bon Jovi kang wis sukses luwih disik, kang pada-padha asalé saka New Jersey, ya iku Jon Bon Jovi kang nyatane ya iku kanca apik Dave Sabo, Skid Row gawé album kang wiwitan
Skid Row gawé album kang wiwitan kanthi judhul Skid Row
Nyusul ing taun 1991 Skid Row gawé album kaping pindhone ya iku Slave to The Grind
Jeneng Skid Row wiwit angslup
Pertengahan dekade 2000, wong-wong mau nggandheng Johnny Solinger kanggo nggenteni Sebastian Bach lan ngananake konser minangka band pambuka
Ing taun 2003 wong-wong mau gawé album Thick Skin lan nyusul ing taun 2006 Revolutions Per Minute
Kawit iku jeneng Skid Row sansaya keleb
Kaeksisane wiwit owah, mung baé penggemar setiyane lan pengamat musik lan kang seneng musik Rock, ngerti yèn Skid Row tau jaya ing donya musik Rock ing pungkasan dekade 1980, ya iku nalika musik Rock lan Metal jaya.
Tales Tales utawa kimpul, tales bogor, tales bentul(Colocasia giganteum Hook., suku tales-talesan utawa Araceae) kalebu tuwuhan kang ngasilaké umbi kang bisa didadèkaké panganan pokok
Tales lumrahé ditandur ing laladan Indonésia pérangan kulon
Tales mèmper karo taro nanging tales ngasilaké umbi kang luwih gedhé
Tales duwé jeneng liya yaiku Taro, "Old cocoyam", ‘Dash(e)en’ lan ‘Eddo (e)’
Ing nagara-nagara liya tales uga ditepungi kanthi jeneng "Abalong" ing Philipina, "Taioba" Brazil), "Arvi" Indhi, "Keladi" Malaya, "Satoimo" Jepang, "Tayoba" Spanyol lan "Yu-tao" China
Nagara prodhusèn tales donya yaiku, Mesir, Fiji, Indhi, Malaysia, Filipina, Afrika Wétan, lan Afrika Kulon
Tales sok diarani "Keladi", "Taro", "Gabi" uga sinonim saka Tales Bogor, jinising karo tales isih ana saspésiès yaiku "dasheen" utawa Tales Padang "C
Jinising tales kang asring dibudidayakaké yaiku Tales Bogor
Tales Bogor duwé akèh banget variétas (kultivar) lokal
Adhedhasar saka tlutuh (kristal), Tales Bogor kapérang dadi telung warna yaiku, Tales Bogor gatel, Tales Bogor ora gatel lan Tales "Loma"
Tales Bogor kang ora gatel yaiku Tales "ketan", "Tales bentul", "Tales lampung", "Tales sutera", lan "Tales mentega"
Tales iki tales kang asring ditandur déning wong tani lan didol karo pedagang
Tales asalé saka laladan Asia Kidul-wétan, banjur nyebar ing Cina ing abad sepisanan
Sawisé iku tales wiwit ditepungi karo Jepang lan pulo-pulo ing Samodra Pasifik amarga kagawa imigrasi pandhudhuk
Ing Indonésia tales urip ing kabèh pulo lan ing ing pinggir pasisir lan pagunungan kang dhuwuré punjul 1000 m dpl
Tuwuhan tales iku tuwuhan saka laladan tropis
Asil saka èkspèdhisi Nikolai Ivanovich Vavilov, wong ahli botani sovyèt, nuduhaké yèn sentrum saka tuwuhan tales iku ana ing dhataran Cina lan Indhi
"Plasma nutfah" tales kang tinemu ing laladan mau yaiku “Colocasia antiquorum”
Literatur liya njlèntrèhaké babagan asal-usul tuwuhan tales saka manéka laladan kang duwé iklim tropis
Tuladhané ana ing Malaysia tinemu "dasheen" "C
F.", saka Indonésia tinemu Talas Bogor "C
Schott.), lan Amérika Tengah nyebar tuwuhan Kimpul (Xanthosoma violaceum Schott)
Tales kalebu tuwuhan herba taunan
Tales kalebu tuwuhan mangsan kang bisa urip saben taun
Tales lumrahé ditandur apadené urip dhéwé.
Godhong tales dhapuré kaya tamèng kang ukurané gedhé
Pérangan ndhuwur godhong ana rambut-rambut alus
Rambut-rambut iki kang ndadèkaké godhong tales kaya-kaya ora teles nalika kena banyu
Tales duwé sistem oyot srabut lan cekak
Umbiné duwé jinis kang warna-warna
Umbi tales aboté bisa tekan 4 kg utawa luwih
Ukuran umbiné yaiku 30 cm x 15 cm kanthi wangun silindher utawa bunder lan rupané coklat
Tuwuhan tales ngandhut asem perusi (asem biru utawa HCN)
Sauntara umbi tales ngandhut akèh karbohidrat
Godhong tales iku kena dianggo
Kajaba iku, godhong tales uga kena kanggo pakan iwak gurame lan minangka payung tradhisional nalika udan
Woh tales bisa diolah kanthi cara dikukus, digorèng sawisé dikethok cilik-cilik
Godhong tales uga kena dianggo kanggo mbungkus lan dipangan
Panganan kang jenengé buntil lumrahé dibungkus nganggo godhong tales.
Ratatouille Ratatouille (saka basa Prancis kang diwaca /ʁataˈtuj/) iku jinis panganan Provence kang asalé saka tlatah Nice
Sajeroning basa Prancis, panganan iki lumrahé diarani "ratatouille niçoise"
Panganan iki mèh kaya semur kang dumadi saka pirang-pirang campuran jejanganan lan padatan didhahar karo sega, kenthang utawa roti Prancis
Tembung "ratatouille" asalé saka tembung "touiller" kang tegesé ya iku "mbuwang panganan"
Ratatouille asalé saka tlatah Nice lan saubengé
Panganan iki asliné panganané wong kéré kang dimasak nalika mangsa panas nganggo jejanganan mangsa panas
Ratatouille kang asli ora nganggo térong (kang ora kalebu janganan ing mangsa panas kaya déné janganan liyané)
Isiné ya iku courgette utawa zucchini (isih kalebu jinis timun), tomat, lombok abang lan ijo, brambang lan bawang
Ratatouille kang ana saiki luwih asring nganggo térong
Tèknik gawé ratatouille ana rong jinis, ya iku kabèh janganan dimasak bebarengan sajeroning wajan kang padha, utawa saben janganan dimasak dhéwé-dhéwé
Kanggo njaga karakter rasa saben janganan, lumrahé dimasak kanthi janganan dimasak dhéwé-dhéwé
Ratatouille Prancis disajèkaké tanpa utawa nganggo sega, kenthang utawa roti
Padatan disajèkaké minangka panganan ing mangan awan karo roti
Padatan uga ditambahi kenthang kang dimasak minangka palengkap
Padatan mung disajèkaké minangka panganan sampingan thok
Kabèh isi saka masakan iki diosèng migunaké lenga zaitun
Wikibooks gadhah buku kanthi sesirah Pirsani informasi ngenani Ratatouille ing KamusWiki.
Pretzel Pretzel iku jinis kué kang awujud telung simpul utawa belitan kang asalé saka Éropa
Rasané asin lan rada legi, saliyané tèksturé ana kang lembut (roti) lan uga ana kang dipanggang nganti dadi atos
Minangka panganan, pretzel uga diasosikaké karo pirang-pirang latar wuri lan tradhisi kabudayan
Adhonan pretzel kang kagawé saka ragi kanyana asalé saka tradhisi Kristen Éropa ing Abad Patengahan
Saiki pretzel wis dadi kudhapan kang misuwur banget ing pirang-pirang nagara
Pretzel kang atos wis dikembangaké dadi pirang-pirang jinis bentuk, wiwit saka simpul kang dipilin nganti tekan kang dhapuré lurus kaya déné tongkat—kang diarani kanthi istilah "salzstangen" utawa tongkat uyah amarga ing sadhuwuré ditawuri karo uyah
Saliyané iku, wong-wong ing Hungaria ngarani kanthi sesebutan "rop"
Pretzel padhetan tinemu ing kidulé Jerman (Swabia, Baden, lan Bavaria), lan Switserlan
Ing panggonan iku pretzel asring diiris kanthi cara horisontal, diwènèhi mentega, lan didol minangka pretzel mentega
Wong ing Bavaria mangan pretzel kanggo sarapan, bebarengan karo saos sosis putih
Ing Hungaria pretzel kanthi jinis iku diarani "perec"
Pretzel padhetan dilapisi karo pérangan kang kinclong lan diwènèhi uyah
Pretzel bisa tinemu ing pirang-pirang macem wujud lan ukuran
Pretzel empuk tradhisional kira-kira ukurané satangan
Padhetan pretzel atos iku mung tongkat kang kandelé 2–3 mm
Pretzel atos kang kandelé 0.8-1.5 cm diarani kanthi sesebutan "pretzel Bavaria"
Ing pirang-pirang praja ing Éropa kaya déné Ostenrik, pretzel tradhisional asring ngandhut wiji jinten kang cinampur ing adhonan
Musiyum Gedhong Arca Museum Gedong Arca ya iku musiyum Arkéologi kang ana ing Bali
Museum iki ana ing antarané Désa Pejeng lan Désa Bedulu, ing pinggir dalan gedhé anuju Tampak Siring
Jarake saka Pura Penataran Sasih ing arah Kidul kurang luwih 400 m
Museum iki mula-mulane saka gagasane Profesor Soejono lan Soekarto Atmojo, mantan Kepala Dinas Purbakala Bali, kanggo manuhaké benda cagar budaya (BCB) kang wis dikumpulake kawit ngadege Jawatan Purbakala taun 1950
Museum iki banjur resmi ngadeg tanggal 14 September 1974
Pembagian halaman Museum Gedong Arca mèlu pola yasan pura kang kasusun saka telung pérangan, ya iku: èmpèr njaba(jaba sisih), èmpèr tengah (jaba tengah), lan èmpèr jero (jeroan)
Ing èmpèr jaba ana sawijining wantilan kang duwé fungsi minangka panggonan pertemuan
Ing èmpèr tengah ana limang gedhong kang duwé fungsi minangka ruwang pameran
Ing èmpèr jero ana wolung bale pelindung kanthi fungsi kang padha.
Beit Sahour Beit Sahour (Arab: ‎ ; tegesé "Papan Wong Njaga Wengi") iku sawijining kutha ing Gisik Kulon, Palèstina
Kutha iki dunungé cedhak karo Beit Jala lan Beit Lehm (Bethlehem)
Cacahé sing ndunungi ana 12.367 (2007) lan kurang luwih 80% sing ndunungi wong Kristen lan 20% wong Muslim.
Gilo Gilo (Ibrani: גילֹה‎) iku pakampungan Yahudi ing Yerusalem Wétan
Tlatah iki ndarbèni sing ndunungi kurang luwih 40.000 jiwa
Komunitas internasional mandheng manawa Gilo iku pamukiman ilegal Israèl, nanging Israèl sélak
Gilo anyar diadegaké ing taun 1973, nanging èkskavasi arkéologis nudhuhaké manawa situs iki wis dienggoni wong wiwit Jaman Wesi I, Jaman Romawi, Bizantium lan nganti saiki
Nganti taun 1917 tlatah iki darbéné Kakaisaran Ottoman banjur sawisé iku dadi laladan Mandat Palèstina Britania
Ing taun 1948, tlatah iki dadi tlatah Yordania
Sawisé Perang Enem Dina ing taun 1967, Israèl nguwasani tlatah iki lan dicaplokaké kanggo Yerusalem
Gilo iku dunungé sakidulé kampung Arab Beit Safafa lan saloré kutha Beit Jala ing Gisik Kulon.
Curug Nglimut Kendal Curug Nglimut Kendhal punika satunggaling curug ingkang dumunung wonten ing Wisata Gonoharjo ing Kacamatan Limbangan, Kendhal, Jawi Tengah
Panggènanipun watawis 25 kilomèter saking kitha Semarang
Papan wisata punika gadhah inggil antawis 700 ngantos 1000 mèter saking lumahing seganten
Ing lokasi punika, sapanunggalipun alam ingkang éndah, wonten padusan toyo anget, taman sekar lan Curug Nglimut punika
Ing pèrèng Gunung Ungaran, kirang luwih 40 kilomèter saking Kendhal nglampahipun Kacamatan Kaliwungu ingkang wonten sumber toyo anget ingkang kathah lan alam ingkang éndah
Objek Wisata Curug Nglimut Kendhal punika wonten padusan toyo anget, papan sekar, lan bonbine alit
Sapanunggalipun ingkang dadosake wisatawan remen ing objek punika inggih punika lokasi dipuntata kados saé lan rapi ingakng dadosake objek katon asri lan resik
Curug Nglimut punika dados papan kanggé lomba Foto Natural Jurney Landscape lan Motret Model ingkang dipunlajengipun déning Dinamika Media Pariwisata ingkang kados HUT 406 Kendhal lan Visit Jateng Year 2013
Sapanunggalipun Curug Nglimut wonten Curug Sewu lan Sendang Sikucing
Ingkang dados juri inggih punika Ketua DPRD Jateng Murdoko,Chistupa Siragih (fotografer.net), Ketua Mata Semarang Fotografi Club Bambang RSD, fotografer Suara Merdeka Sutomo lan fotografer Kedaulatan Rakyat Candra AN.
Ada Band Ada Band inggih punika salah satunggaling grup musik pop Indonésia
Ada band punika gadhah anggota inggih punika Suriandika Satjadibrata, Marshal Surya Rachman (Gitar), Donnie Sibarani (Vokal) lan Aditya Pratama
Ada Band misuwur kanthi tembang "Masih", "Langit 7 Bidadari" lan "Karena Wanita Ingin Dimengerti"
Tembang-tembang punika wau gadhah téma katresnan, amargi saking punika Ada Band dados band Indonésia ingkang kalebet aliran melankolis
Album ingkang dipundamel ing taun 1996, Ada Band gadhah anggota Ibrahim Imran (Baim) ing gitar lan vokal, Iso Edi A (Iso) ing keyboard lan backing vokal, Elif Ritonga (Eel) ing drum lan Krisna Bagita ing keyboard
Album kaping satunggalipun gadhah asma "Seharusnya", dipundamel ing taun 1997
Sasampunipun album kaping kalih punika, Peradaban 2000 (2000), IsoIso lan EelEel medal saking anggota Ada Band
Album kaping tiga posisi drum inggih punika Rama Yaya Muktio
Kados punika Rama ingkang dados vokalis medal saking Ada Band ing wulan Desèmber 2001.
Kacapi Kecapi inggih punika pirantos musik saking Sundha
Pirantos musik punika dipundamel saking kajeng Kenanga ingkang sadèrèngipun dipunrendem toya kirang langkung tigang wulan
Senaripun dipundamel saking kawat suasa inggih punika campuran jenar kaliyan tembaga
Nada ing kacapi Sundha cacahipun wonten gangsal, inggih punika Da, Mi, Na, Ti, La
Kanggé kakalih jinis kecapi puniki, tiap dawai dipunikataken wonten ing setunggal sekrup alit wonten ing sisi tengen nginggil kotak
Piyambakipun saged dipuntala wonten ing sawatawis sistim: "pélog", "sorog"/"madenda", utawi "saléndro"
Sakmenika, kotak résonansi kecapi dipundamel kaliyan cara ngelèm sisi-sisi nenem widang kajeng.
Tiffany Tiffany inggih punika salah satunggalipun member saking SNSD/Girls Generation
Sami kalih member Girls Generation sapanungglipun, Tiffany dipunlatih dados penari lan penyanyi ingkang profésional
Dipunlatih dados model lan akting, sapanunggalipun punika dados model iklan ing TV lan majalah
Ing taun 2011 punika, Tiffany lan aktris sapanunggalipun wonten ing acara SMTOWN ing Paris Writters & Publishers Conference 2011, ingkang dipunlajengaken ing hotèl Marriott Rive Gauche
Acara punika wonten tiyang no satunggal ing SM Entertainment kang sampun dadosaken aktris-aktris ingkang saé kados Lee Soo Man
Tiffany wonten ing mriko kalih Kim Young Min, lan Teddy Riley
Sapanunggalipun punika wonten 50 tiyang komposer ing Éropah kang wonten ing acara punika
Tiffany piyambak dipuntunjuk ingkang dados wakil saking SM Entertainment kados presentasi sistem lan training lan debut saking SM Entertainment.
Didi Riyadi Didi Riyadi kang gadhah asma lair Didi Rahmad Riyadi inggih punika musisi lan aktor Indonesia
Didi gadhah dhuwur 182 cm terkenal amargi dados aktor sinétron lan drummer saking grup band Element
Didi Riyadi gadhah Bapak ingkang asma Ahmad Widodo lan Ibu ingkang asma Farida Saleh
Karir Saking Didi Riyadi
Ing donya akting Didi terkenal dados aktor sinétron ngantos asma Ridho ing sinétron Kawin Gantung
Sinetron punika dipunproduksi déning Multivision Plus
Ing sinétron punika Didi dipunpasangaken kalih Nathalie Sarah kang dados Memey
Sinetron sapanunggalipun inggih punika kados Dewi Fortuna, Basa Bibir, Tersanjung kaliyan Ramadhan lan Ramona
Sapanunggalipun punika Didi nglampahipun tinju kalih rencangipun Samuel Rizal
Tinju punika dipunpromotori déning Makutha Promotion kang dados miwiti tinju Indonesia, Chris John kaliyan Daud Jordan.
Siti Fadilah Supari, Sp.JP(K) (#ALIH)
Siti Fadilah iku salah sijiné dhosen lan ahli jantung kang njabat dadi anggota Dewan Pertimbangan Présidhèn wiwit tanggal 25 Januari 2010
Sadurungé, Siti Fadilah njabat dadi Mantri Kawarasan Indonésia ing Kabinet Indonésia Bersatu pimpinan Présidhèn Susilo Bambang Yudhoyono
Siti Fadilah iku salah sijiné mantri wadon saka papat mantri wadon kang ana ing Kabinet Indonésia Bersatu
Mantri wadon liyané ya iku Mantri Perdagangan kang jenengé Mari Elka Pangestu, Mantri Keuangan Sri Mulyani, lan Mantri Pemberdayaan Perempuan Meutia Hatta
Siti Fadilah dadi staf pengajar kardiologi Universitas Indonésia
Sawisé iku nganti 25 taun, Siti dadi ahli jantung ing Rumah Sakit Jantung Harapan Kita
Nalika tanggal 20 Oktober 2004, Siti Fadilah dipilih dadi mantri kaséhatan karo Présidhèn Indonésia ya iku Susilo Bambang Yudhoyono
Nalika taun 2007, Siti nulis buku kang judhulé Saatnya Dunia Berubah! Tangan Tuhan di Balik Virus Flu Burung konspirasi Amérika Sarékat lan organisasi WHO sajrone ngrembakakaké senjata biologis ksnthi nggunakaké virus flu burung
Buku iki ndadèkaké petinggi WHO lan Amérika Sarékat protes
Siti Fadilah nikah karo Ir
Saka pernikahané iki, Siti Fadilah nduwé anak kang cacahé telu
Siti Fadillah nampa gelar sarjana saka Universitas Gadjah Mada (Yogyakarta) nalika taun 1972
Nalika taun 1987, Siti nampa gelar master (S-2) kanggo lelara jantung lan pembuluh darah saka Universitas Indonésia taun 1987
Nalika taun 1996, Siti nampa gelar dhoktor (S-3) saka Universitas Indonésia.
Salim Segaf Al-Jufri Salim Segaf Al-Jufri (#ALIH)
Salim Segaf Al-Jufri iku Mantri Sosial Indonésia 2009-2014
Sadurungé dadi mantri, Salim Segaf Al-Jufri dadi Duta Besar Indonésia kanggo Arab Saudi lan Kesultanan Oman wiwit sasi Dhésèmber 2005
Salim nggenténi Muhammad Maftuch Basyuni kang wis dadi Mantri Agama Salim Segaf Al-Jufri uga tau njabat dadi Ketua Dewan Syariah Parté Keadilan Sejahtera (PKS), Direktur Perwakilan WAMY (World Assembly of Muslim Youth) kanggo Kawasan Asia Wétan lan Asia Tenggara
Saliyané iku, Salim uga tau dadi Direktur Syariah Consulting Center
Salim uga aktif mulang ing UIN Syarif Hidayatullah, Lembaga Ilmu Pengetahuan Islam lan Basa Arab (LIPIA) lan Dirasat Islamiyah Jakarta
Salim Segaf Al Jufri iku putuné ulama gedhé ing kutha Palu
Ulama iki jenengé Sayyid Idrus bin Salim Aljufrie utawa kondhang kanthi jeneng "Guru Tua"
Ulama iki kang nggawé yayasan Al-Khairaat
Salim Segaf Al-Jufri ngrampungaké pendhidhikan S1 nalika taun 1976, S2 (1980) lan S3 (1986) kanggo babagan Syariah ing Universitas Madinah, Arab Saudi.
Suharso Monoarfa iku Mantri Nagara Perumahan Rakyat ing Kabinet Indonésia Bersatu II
Suharso dadi anggota DPR ing periode 2004-2009 lan kapilih manèh kanggo periode 2009-2014 saka Parté Persatuan Pembangunan
Suharso Monoarfa iku tau sekolah ing MAN 1 Malang, Akademi Pertambangan & Géologi Institut Teknologi Bandung 1975, TARPADNAS Angkatan II Lemhannas 1985, Asia Business Consultans, TQM Training, Singapura 1991, lan Persiapan Kandidat Dhoktor Ph.D di Curtin University Of Tecnology, Pert Australia Suharso tau kerja ing prusahaan-prusahaan sadurungé Suharso dadi mantri
Prusahaan-prusahaan mau ya iku Komisaris Utama PT Argo Utama Global 1999-2002, Direktur PT Bukaka Telekomindo Int
nalika taun 1997-2000, Komisaris PT Batavindo Kridanuisa 1996-2000, Direktur Nusa Konsultan 1988-1982, Gen Manager PT First Nabel Supply 1981-1982, Direktur Penerbitan IQRO Bandung 1979-1981
Suharso Manoarfa nikah karo wong wadon kang jenengé Carolina Kalulu
Saka pernikahan iki, Suharso nduwé anak kang cacahé loro
Suharso Manoarfa tau njabat dadi Wakil Panitia Anggaran DPR RI lan mungkasi jabatané dadi anggota DPR RI ing Komisi Pertambangan
Suharso Manoarfa uga aktif ing organisasi, kaya ta dadi Ketua Dep
Kegiatan Masarakat DM ITB 1976-1977
Anggota Pendiri Koperasi Pemuda Indonésia 1980-1986, Ketua Presidium HPMI Gorontalo 1980-1986, Sekertaris Badan Kontak Pemuda Koperasi DEKOPIN 1984-1986, Pengurus Perkumpulan Gorontalo LAMAHU 1992-1997, Anggota Majelis nimpuna DPP PPP wiwit taun 1999 nganti saiki.
Linda Amalia Sari Linda Amalia Sari (#ALIH)
Linda Amalia Sari iku Mantri Nagara Pemberdayaan Perempuan dan Perlindungan Anak Républik Indonésia ing Kabinet Indonésia Bersatu II
Saliyané iku, Linda uga dadi ketuwa umum Konggrès Wanita Indonésia (Kowani) periode 2004-2009